Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav, Oddelenie pre cudzie jazyky  	
	
Zahraničná pracovná cesta	
Miesto konania – štát, mesto:	Rakúsko, Graz	
Organizátor:	Rakúske federálne ministerstvo školstva a ženských záležitostí a Rada Európy - Európske centrum moderných jazykov 	
Termín:	19. – 21. 03. 2014	
Účel:	Účasť na konferencii „Kvalitné vzdelávanie a jazykové kompetencie pre spoločnosť v 21. storočí: tradície, výzvy a vízie“ 	
Rokovací jazyk:	anglický   	
	
Rámcový program
19. 03. 2014 - cesta Bratislava - Graz
20. 03. 2014 - pracovné stretnutie s prof. D. Halwachsom, University of Graz, 
                     - 1. deň konferencie     
22. 03. 2014 - 2. deň konferencie, cesta Graz - Bratislava     	
Stručný priebeh	
       V rámci rakúskeho predsedníctva Rady ministrov a v spolupráci s inštitúciou Rady Európy Európske centrum moderných jazykov v Grazi bola pod záštitou Rakúskeho federálneho ministerstva školstva a ženských záležitostí usporiadaná konferencia Kvalitné vzdelávanie a jazykové kompetencie pre spoločnosť v 21. storočí: tradície, výzvy a vízie. Konferencia bola zameraná na definíciu kvalitného vzdelávania v súčasnej mobilnej a rôznorodej spoločnosti s osobitým zameraním sa na úlohu jazykového vzdelávania v prepojení na prácu Európskeho centra moderných jazykov v Grazi. Konferencie som sa zúčastnila na základe zastúpenia Slovenskej republiky v tematickej pracovnej skupine Európskej Komisie Jazyky vo vzdelávaní a odbornej príprave.       
       Hlavné body konferencie:
-	Prehodnotenie jazykového vzdelávania: výzva k tradícii 
-	Problémy v jazykovom vzdelávaní 
-	Učebné priestory a autonómia učiaceho sa 
-	Využitie informačno-komunikačných technológii v triede
-	Plurilingválne vzdelávanie 
-	Jazykové kompetencie pre 21. storočie 
-	Rozvoj a podpora jazykových kompetencií v 21. storočí 
 	
Odporúčania a závery	
       Konferencia poskytla priestor na vytvorenie fóra pre dialóg a diskusiu medzi odborníkmi. Zdôraznila podporu jazykového vzdelávania ako súčasť kvalitného vzdelávania, ako aj úlohu a prínos činnosti Európskeho centra moderných jazykov v Grazi. 
       Odporúčame tvorbu a rozvoj vzdelávacej politiky v oblasti jazykového vzdelávania na národnej úrovni v súlade s odporúčaniami Európskej Komisie a Rady Európy - podpora pluriligvizmu a filozofie materinský jazyk + 2 jazyky. 
       Odporúčame posilniť spoluprácu medzi Európskym centrom moderných jazykov v Grazi a jeho členskými štátmi a spolupracovať na projektoch Európskeho centra moderných jazykov v súlade s potrebami členských štátov. 	
Očakávaný prínos	
       Výmena skúseností a informácie nadobudnuté počas pracovnej cesty sú prínosom pre prácu v oblasti inovácie Štátneho vzdelávacieho programu pre cudzie jazyky a tvorby jazykovej politiky v Slovenskej republike. 	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 31. 03. 2014	
Správu schválil: doc. PaedDr. Viliam Kratochvíl, PhD., riaditeľ ŠPÚ